31976R1795
L 201/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1795/76 НА СЪВЕТА
от 20 юли 1976 година
относно прилагането на член 40, параграф 4 от Договора за френските отвъдморски департаменти
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 43 и 227 от него,
като взе предвид предложението на Комисията,
като взе предвид становището на Европейския парламент (1),
като има предвид, че обхвата на секция „Ориентиране“ на Европейския фонд за ориентиране и гарантиране на земеделието „следва да се разшири, за да включи френските отвъдморски департаменти, така че те да могат да получават помощта от Общността за подобряването на селскостопански структури, предвидени в член 6 от Регламент на (EИО) № 729/70 на Съвета от 21 април 1970 г. относно финансирането на общата селскостопанска политика (2), последно изменен с Регламент (EИО) № 2788/72 (3) и така да се съдейства за икономическото и социално развитие на тези райони, които основно са селскостопански“;
като има предвид, че дейностите на секция „Ориентиране“ трябва да се разширят до френските отвъдморски департаменти, колкото е възможно по-скоро,
ПРИЕ НАСТОЯЩИЯ РЕГЛАМЕНТ:
Член 1
Член 40, параграф 4 от Договора се прилага за френските отвъдморски департаменти по отношение на секция „Ориентиране“ на Европейския фонд за ориентиране и гарантиране на земеделието.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 1976 година.